Demon Slayer: Kimetsu no Yaiba

— Koyoharı Qotouge tərəfindən yazılıb illüstrə edilən yapon manqa seriyası. Hekayələr ailəsi qətlə yetirildiktən və bacısı bir iblisə çevrildikdən sonra iblis qatili olmaq üçün çalışan yeniyetmə Tanciro Kamadonu izləyir. Şueişanın şonen manqa jurnalı Weekly Shōnen Jumpda 2016 fevralından 2020 mayınadək nəşr olunmuş və bölümləri 23 tankobonda toplanmışdır.

Ufotable tərəfindən istehsal olunan 26 bölümlük bir anime TV serialı adaptasiyası 2019-un aprelindən sentyabrınadək yayımlanmışdır. Bir sikvel filmi olan Demon Slayer: Kimetsu no Yaiba — The Movie: Mugen Train isə 2020-nin oktyabrında bazara çıxarılmış və bütün dövrlərin ən çox gəlir gətirən anime filmi olmuşdur. Anime serialının 18 bölümlük ikinci sezonu isə 2021-in oktyabrından 2022-nin fevralınadək yayımlanmışdır. İkinci mövsümdə bir orijinal bölüm, Sonsuzluq Qatarı filmindən yenidən redaktə edilmiş 6 bölüm və manqanın Əyləncə Rayonu hissəsini ehtiva edən 11 bölüm mövcuddur. Manqadakı Svordsmit Kəndi bölümünün olacağı 3-cü sezonun isə 2023-ün aprelində çıxmağı gözlənilir.

2021-ci ilin fevral ayı etibarilə bütün zamanların ən çox satılan 9-cu manqa seriyasının dövriyyədə rəqəmsal versiyalar da daxil olmaqla 150 milyondan artıq kopiyası var idi. Seriya, habelə 2019 və 2020-nin ən çox satan manqası olmuşdu. Həm manqa, həm də onun anime adaptasiyası böyük səs-küy qaldırmışdı. Anime serialı bir sıra mükafatlar qazanmış və 2010-cu illərin ən yaxşı animelərindən biri seçilmişdir. 2020-ci ildə françayzinq satışlardan illik 1 trilyon ¥ (təqribən 16 mlrd. AZN) qazanmış və bütün zamanların ən çox gəlir əldə edən media françayzinqlərindən biri olmuşdur.

 İstinadlar 

Kateqoriya:2016-cı ilin manqaları
Kateqoriya:2019-cu ilin anime serialları
Kateqoriya:Macəra anime və manqaları
Kateqoriya:Manqalara əsaslanan anime serialları
Kateqoriya:Yuki Kaciuranın anime musiqiləri
Kateqoriya:Aniplex
Kateqoriya:Uydurmada kannibalizm
Kateqoriya:Crunchyroll Anime Mükafatı qalibləri
Kateqoriya:Qaranlıq fentezi anime və manqaları
Kateqoriya:Anime və manqada iblislər
Kateqoriya:Funimation
Kateqoriya:Yaponiya mifologiyası haqqında anime və manqalar
Kateqoriya:Döyüş incəsənət anime və manqaları
Kateqoriya:Muse Communication
Kateqoriya:Qisas haqqında anime və manqalar
Kateqoriya:Şonen manqaları
Kateqoriya:Shueisha manqaları
Kateqoriya:Toonami
Kateqoriya:Ufotable
Kateqoriya:İstehsalda olan anime serialları
Kateqoriya:Viz Media manqaları